Jabarkan Bakat dari Ziana Zain dalam bahasa melayu

Ziana Zain diakui mempunyai vokal yang nyaring, berat dan tinggi. Pemuzik handalan, Greg Henderson menyatakan Ziana memiliki suara berat yang tinggi. Adnan Abu Hassan pula mengkagumi vibrato yang ada pada suara Ziana selepas bekerja sama melalui Puncak Kasih, Kesuma Hati dan Cintamani. Selain teknik pengaplikasian vibrato Ziana juga bijak mengaplikasikan teknik glisando pada nyanyiannya dan mengawal perubahan dinamik. Jenis suara Ziana diklasifikasikan sebagai Lirik Mezzo-soprano dengan tessitura (zon selesa) yang tinggi. Julat suara Ziana terletak pada kerendahan D3 dan ketinggian G#6 menjadikan beliau mampu mencapai 4 oktaf. Malah beliau dikatakan mempunyai ketinggian suara diantara yang paling tinggi di kalangan penyanyi wanita di Malaysia.

Ziana terkenal dengan kelas dan stail tersendiri dalam lagu-lagu Pop, Pop Rock dan Dance pernah menonjolkan keupayaan vokal dalam mendendangkan genre R&B/Jazz (Tuduhan), Joget (Kalau Mencari Teman), Rock (Hidup Selagi Hidup), Zapin (Bagai Gahara), Ghazal (Sepi Tanpa Rela) dan lagu puisi Melankolik (Rindu Yang Ku Pendam).